nibzard/narodne-novine-full-text-markdown huggingface dataset:
### NN 91/2018 (12.10.2018.), Pravilnik o izmjeni i dopunama Pravilnika o provedbi mjere 7 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020.

Ministarstvo poljoprivrede

1775

Na temelju članka 10. stavka 9. Zakona o poljoprivredi (»Narodne novine«, br. 30/15) ministar poljoprivrede donosi

PRAVILNIK

O IZMJENI I DOPUNAMA PRAVILNIKA O PROVEDBI MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Članak 1.

U Pravilniku o provedbi mjere 7 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020. (»Narodne novine« br. 48/18) u članku 1. iza podstavka 6. dodaje se podstavak 7. koji glasi:

» – Delegiranom uredbom Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura.«

Članak 2.

U članku 51. stavak 5. mijenja se i glasi:

»(5) U podmjerama 7.2 i 7.4 moguća je isplata potpore u obliku predujma u vrijednosti do 50 % odobrenih sredstava potpore. Uz zahtjev za isplatu predujma korisnik je u obvezi dostaviti garanciju banke plative »na prvi poziv« i »bez prigovora« u stopostotnoj vrijednosti iznosa predujma, osim ako je korisnik javnopravno tijelo.«

Članak 3.

U članku 57. na kraju rečenice, iza riječi: »pravilnika« briše se točka i dodaju riječi:

»osim u dijelu koji se odnosi na obvezu dostave garancije banke ili zadužnice za koje će se postupak dovršiti po odredbama ovoga Pravilnika.«

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/02

Urbroj: 525-08/1714-18-16

Zagreb, 4. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 91/2018 (12.10.2018.), Indeks proizvođačkih cijena industrijskih proizvoda na domaćem tržištu u kolovozu 2018.

Državni zavod za statistiku

1777

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 RUJNU 2018.

Indeks proizvođačkih cijena industrijskih proizvoda na domaćem tržištu u rujnu 2018. u odnosu na kolovoz 2018. iznosi 100,4.

Klasa: 954-02/18-01/01

Urbroj: 555-06-03-18-20

Zagreb, 10. listopada 2018.

Ravnatelj
 Marko Krištof, v. r.
### NN 91/2018 (12.10.2018.), Odluka o opozivu Stribora Kikereca dužnosti izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu i dužnosti izvanrednog i opunomoćenog veleposlanika Republike Hrvatske u Islamskoj Republici Pakistanu, sa sjedištem u Teheranu

PREDSJEDNICA REPUBLIKE HRVATSKE

1764

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-02/10, urbroj: 50301-15/28-18-08 od 26. rujna 2018., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

STRIBOR KIKEREC opoziva se dužnosti izvanrednog i opunomoćenog veleposlanika Republike Hrvatske u Islamskoj Republici Iranu, sa sjedištem u Teheranu i dužnosti izvanrednog i opunomoćenog veleposlanika Republike Hrvatske u Islamskoj Republici Pakistanu, sa sjedištem u Teheranu.

Ova Odluka stupa na snagu 8. listopada 2018. godine.

Klasa: 018-07/18-02/48
 Urbroj: 71-06-01/1-18-2
 Zagreb, 1. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 91/2018 (12.10.2018.), Pravilnik o izmjenama i dopunama Pravilnika o uvjetima i načinu ostvarivanja prava na kolektivno osiguranje od posljedica nesretnog slučaja

MINISTARSTVO OBRANE

1772

Na temelju članka 126. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA KOLEKTIVNO OSIGURANJE OD POSLJEDICA NESRETNOG SLUČAJA

Članak 1.

U Pravilniku o uvjetima i načinu ostvarivanja prava na kolektivno osiguranje od posljedica nesretnog slučaja (»Narodne novine«, br. 103/13) u članku 1. riječi: »djelatnih vojnih osoba« zamjenjuju se riječima: »vojnih osoba«.

Članak 2.

U članku 2. riječi: »za vrijeme službe« brišu se.

Članak 3.

U članku 4. riječi: »djelatnih vojnih osoba« zamjenjuju se riječima: »vojnih osoba«.

Članak 4.

U članku 5. iza stavka 1. dodaju se stavci 2., 3. i 4. koji glase:

»(2) Kadet ostvaruje pravo na kolektivno osiguranje od posljedica nesretnog slučaja za vrijeme trajanja ugovora o školovanju.

(3) Ročnik ostvaruje pravo na kolektivno osiguranje od posljedica nesretnog slučaja za vrijeme dragovoljnog vojnog osposobljavanja.

(4) Pričuvnik ostvaruje pravo na kolektivno osiguranje od posljedica nesretnog slučaja za vrijeme obnašanja službe u Oružanim snagama.«

Članak 5.

U članku 7. stavku 1. riječi: »Upravi za ljudske resurse« zamjenjuju se riječima: »Upravi za ljudske potencijale, a riječi: »djelatna vojna osoba« riječima: »vojna osoba«.

U stavku 2. riječi: »Uprava za ljudske resurse« zamjenjuju se riječima: »Uprava za ljudske potencijale«.

Članak 6.

U članku 8. stavku 2. riječi: »Zakonom o humanitarnom razminiranju« zamjenjuju se riječima: »zakonom kojim se uređuje protuminsko djelovanje«.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/18-04/14

Urbroj: 512-01-18-1

Zagreb, 10. listopada 2018.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 91/2018 (12.10.2018.), Odluka o izmjenama Odluke o davanju koncesije za osnivanje Slobodne zone Zagreb

VLADA REPUBLIKE HRVATSKE

1766

Na temelju članka 5., a u vezi s člankom 21. Zakona o slobodnim zonama (»Narodne novine«, br. 44/96, 78/99, 127/00, 92/05, 85/08 i 148/13), Vlada Republike Hrvatske je na sjednici održanoj 11. listopada 2018. godine donijela

ODLUKU

O IZMJENAMA ODLUKE O DAVANJU KONCESIJE ZA OSNIVANJE SLOBODNE ZONE ZAGREB

I.

U Odluci o davanju koncesije za osnivanje Slobodne zone Zagreb (»Narodne novine«, br. 101/97, 114/12 i 14/14), točka II. mijenja se i glasi:

»Područje slobodne zone koja je predmet ove Odluke nalazi se u katastarskom kotaru Zagreb, katastarskoj općini Stenjevec, a obuhvaća k.č.br. 3095/4, 3095/7, 3095/8 i dio k.č.br. 3095/1, ukupne površine 56.226,63 m².«.

II.

Točka III. mijenja se i glasi:

»Koncesija se daje u svrhu proizvodnje robe, oplemenjivanja robe, skladištenja robe, trgovine na veliko, strateških aktivnosti poslovne podrške, aktivnosti osnivanja tehnoloških razvojno-inovacijskih centara te pružanja usluga, osim bankarskih i drugih novčanih poslova, usluga osiguranja i reosiguranja imovine i osoba te obavljanja trgovine na malo.«.

III.

U točki VI. stavak 2. mijenja se i glasi:

»Naknada iz stavka 1. ove točke uplaćuje se dva puta godišnje, najkasnije do 31. ožujka tekuće godine za poslovanje od 1. srpnja do 31. prosinca protekle godine i do 30. rujna tekuće godine za poslovanje od 1. siječnja do 30. lipnja tekuće godine i to 50% u korist državnog proračuna Republike Hrvatske i 50% u korist proračuna Grada Zagreba na čijem području se nalazi Slobodna zona Zagreb.«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/300
 Urbroj: 50301-25/18-18-2
 Zagreb, 11. listopada 2018.

Predsjednik
 mr. sc. Andrej Plenković, v. r.
### NN 91/2018 (12.10.2018.), Odluka o dopuni Odluke o zabrani novog zapošljavanja službenika i namještenika u javnim službama

VLADA REPUBLIKE HRVATSKE

1767

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 11. listopada 2018. godine donijela

ODLUKU

O DOPUNI ODLUKE O ZABRANI NOVOG ZAPOŠLJAVANJA SLUŽBENIKA I NAMJEŠTENIKA U JAVNIM SLUŽBAMA

I.

U Odluci o zabrani novog zapošljavanja službenika i namještenika u javnim službama (»Narodne novine«, br. 70/16, 50/17, 37/18 i 71/18), u točki II. podstavku 2. iza riječi: »znanosti i obrazovanja« dodaje se zarez i riječi: »zaštite prirode«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-04/247
 Urbroj: 50301-25/14-18-4
 Zagreb, 11. listopada 2018.

Predsjednik
 mr. sc. Andrej Plenković, v. r.
### NN 91/2018 (12.10.2018.), Odluka o određivanju Referentnog centra za more

Vlada Republike Hrvatske

1765

Na temelju članka 145. stavka 1. Zakona o zaštiti okoliša (»Narodne novine«, br. 80/13, 153/13, 78/15 i 12/18), Vlada Republike Hrvatske je na sjednici održanoj 11. listopada 2018. godine donijela

ODLUKU

O ODREĐIVANJU REFERENTNOG CENTRA
 ZA MORE

I.

Referentnim centrom za more određuje se Institut za oceanografiju i ribarstvo, Split, Šetalište Ivana Meštrovića 63, kao nositelj u zajednici s Institutom Ruđer Bošković, Zagreb, Bijenička cesta 54, kao partnerom.

II.

Referentni centar za more ispunjava uvjete propisane Pravilnikom o Referentnom centru za more Hrvatske agencije za okoliš i prirodu (»Narodne novine«, broj 76/17, u daljnjem tekstu: Pravilnik) i iste je dužan kontinuirano održavati.

III.

Referentni centar za more obavlja za Ministarstvo zaštite okoliša i energetike poslove iz nadležnosti u skladu sa zakonom kojim se uređuje zaštita okoliša i sukladno Pravilniku, na propisani način i u propisanim rokovima.

IV.

Referentni centar za more donosi i provodi godišnji program rada sukladno Pravilniku.

V.

Financijska sredstva za rad Referentnog centra za more osiguravaju se u državnom proračunu Republike Hrvatske na razdjelu Ministarstva zaštite okoliša i energetike.

VI.

Referentni centar za more obvezan je sve podatke koji se odnose na praćenje stanja tematskog područja, pokazatelje i rezultate analiza ažurno dostavljati Ministarstvu zaštite okoliša i energetike, te u tu svrhu osigurava tehničke, kadrovske, materijalne i druge potrebne uvjete.

VII.

Referentni centar za more određuje se na rok od šest godina, za razdoblje od 1. studenoga 2018. do 31. listopada 2024. godine.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/301
 Urbroj: 50301-25/27-18-2
 Zagreb, 11. listopada 2018.

Predsjednik
 mr. sc. Andrej Plenković, v. r.
### NN 92/2018 (17.10.2018.), Rješenje o razrješenju članice Upravnog vijeća Središnjeg registra osiguranika

Vlada Republike Hrvatske

1795

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 1. Zakona o Središnjem registru osiguranika (»Narodne novine«, br. 159/13 i 39/18), Vlada Republike Hrvatske je na sjednici održanoj 11. listopada 2018. godine donijela

RJEŠENJE

O RAZRJEŠENJU ČLANICE UPRAVNOG VIJEĆA SREDIŠNJEG REGISTRA OSIGURANIKA

Razrješuje se ANA VUKAS dužnosti članice Upravnog vijeća Središnjeg registra osiguranika, radi isteka mandata.

Klasa: 080-02/18-02/93
 Urbroj: 50301-15/07-18-02
 Zagreb, 11. listopada 2018.

Predsjednik
 mr. sc. Andrej Plenković, v. r.
### NN 92/2018 (17.10.2018.), Rješenje o imenovanju članice Upravnog vijeća Središnjeg registra osiguranika

VLADA REPUBLIKE HRVATSKE

1796

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 1. Zakona o Središnjem registru osiguranika (»Narodne novine«, br. 159/13 i 39/18), Vlada Republike Hrvatske je na sjednici održanoj 11. listopada 2018. godine donijela

RJEŠENJE

O IMENOVANJU ČLANICE UPRAVNOG VIJEĆA SREDIŠNJEG REGISTRA OSIGURANIKA

Imenuje se ANA VUKAS članicom Upravnog vijeća Središnjeg registra osiguranika, na prijedlog ministra nadležnog za mirovinski sustav.

Klasa: 080-02/18-01/151
 Urbroj: 50301-15/07-18-02
 Zagreb, 11. listopada 2018.

Predsjednik
 mr. sc. Andrej Plenković, v. r.
### NN 92/2018 (17.10.2018.), Odluka o dodacima na osnovnu plaću u Ministarstvu obrane i Oružanim snagama Republike Hrvatske

MINISTARSTVO OBRANE

1799

Na temelju članka 113. stavka 2. Zakona o obrani (»Narodne novine«, br. 73/13, 75/15, 27/16, 110/17 i 30/18) i uz prethodnu suglasnost ministra financija, te na temelju članka 139.a Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

ODLUKU

O DODACIMA NA OSNOVNU PLAĆU U MINISTARSTVU OBRANE I ORUŽANIM SNAGAMA REPUBLIKE HRVATSKE

I.

Državnim službenicima i namještenicima raspoređenim u službu u Ministarstvo obrane zbog posebnih uvjeta rada, težine i naravi poslova i odgovornosti utvrđuje se dodatak na osnovnu plaću u iznosu od 10%.

II.

Državnim službenicima i namještenicima raspoređenim na radna mjesta u Oružanim snagama Republike Hrvatske zbog posebnih uvjeta rada, težine i naravi poslova i odgovornosti osnovna plaća uvećava se za 10%.

III.

Financijska sredstva za provedbu ove Odluke osiguravaju se u državnom proračunu Republike Hrvatske na razdjelu Ministarstva obrane.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 023-03/18-03/1

Urbroj: 512-01-18-957

Zagreb, 10. listopada 2018.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 92/2018 (17.10.2018.), Odluka o visini otpremnine za državne službenike i namještenike Ministarstva obrane i Oružanih snaga Republike Hrvatske

MINISTARSTVO OBRANE

1798

Na temelju članka 113. stavka 7. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske i 30/18) donosim

ODLUKU

O VISINI OTPREMNINE ZA DRŽAVNE SLUŽBENIKE I NAMJEŠTENIKE MINISTARSTVA OBRANE I ORUŽANIH SNAGA REPUBLIKE HRVATSKE

I.

Državnom službeniku kojem služba prestane istekom roka raspolaganja pripada pravo na otpremninu u visini 65% njegove prosječne mjesečne plaće isplaćene u zadnja tri mjeseca prije stavljanja na raspolaganje za svaku godinu provedenu u službi u Ministarstvu obrane i Oružanim snagama Republike Hrvatske (u daljem tekstu Oružane snage).

Namješteniku kojem prestane radni odnos zbog preustroja ili smanjenja snaga pripada pravo na otpremninu u visini 65% njegove prosječne plaće isplaćene u zadnja tri mjeseca prije prestanka radnog odnosa za svaku godinu provedenu u službi odnosno u radnom odnosu u Ministarstvu obrane.

Državnom službeniku i namješteniku pripada i otpremnina u visini 65% njegove prosječne mjesečne plaće isplaćene u zadnja tri mjeseca prije stavljanja na raspolaganje odnosno otkazivanja rada zbog preustroja i smanjenja snaga za svaku godinu radnog staža u državnoj službi prije stupanja u službu odnosno radni odnos u Ministarstvo obrane.

Državnom službeniku i namješteniku koji je imao status djelatne vojne osobe pripada otpremnina iz stavaka 1., 2. i 3. ove Odluke za svaku godinu službe ostvarene u tom statusu u Ministarstvu obrane odnosno Oružanim snagama.

II.

Državnom službeniku i namješteniku kojem prestaje služba odnosno radni odnos u Ministarstvu obrane zbog stjecanja uvjeta za ostvarivanje prava na mirovinu u skladu s odredbama Zakona o mirovinskom osiguranju pripada pravo na otpremninu u visini tri proračunske osnovice.

III.

Državnom službeniku i namješteniku iz ove Odluke, koji ima status hrvatskog branitelja pripada i pravo na uvećanje otpremnine za svaki puni mjesec sudjelovanja u Domovinskom ratu u visini 525,00 kuna neto.

IV.

Iznosi za isplatu otpremnine propisani ovom Odlukom su neto iznosi.

V.

Državni službenik i namještenik iz ove Odluke dužan je do donošenja akta o prestanku službe odnosno radnog odnosa podmiriti sve obveze prema Ministarstvu obrane.

VI.

Danom stupanja na snagu ove Odluke prestaje važiti Odluka o visini otpremnine za državne službenike i namještenike Ministarstva obrane i Oružanih snaga Republike Hrvatske kojima služba prestane zbog preustroja ili smanjenja snaga (»Narodne novine«, br. 121/16).

VII.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/18-03/1

Urbroj: 512-01-18-958

Zagreb, 10. listopada 2018.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 92/2018 (17.10.2018.), Odluka o razrješenju članice i izboru člana Odbora za Ustav, poslovnik i politički sustav Hrvatskoga sabora

Hrvatski sabor

1784

Na temelju članka 81. Ustava Republike Hrvatske i članka 46. i 61. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU ČLANICE I IZBORU ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuje se članica Odbora za Ustav, Poslovnik i politički sustav Hrvatskoga sabora MILANKA OPAČIĆ.

II.

Za člana Odbora za Ustav, Poslovnik i politički sustav Hrvatskoga sabora bira se KREŠO BELJAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/30
 Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju članice i izboru člana Odbora za vanjsku politiku Hrvatskoga sabora

HRVATSKI SABOR

1785

Na temelju članka 81. Ustava Republike Hrvatske i članka 46. i 68. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU ČLANICE I IZBORU ČLANA ODBORA ZA VANJSKU POLITIKU HRVATSKOGA SABORA

I.

Razrješuje se članica Odbora za vanjsku politiku Hrvatskoga sabora MARIJA PUH.

II.

Za člana Odbora za vanjsku politiku Hrvatskoga sabora bira se TOMISLAV SAUCHA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/34

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju članice i izboru člana Odbora za unutarnju politiku i nacionalnu sigurnost Hrvatskoga sabora

HRVATSKI SABOR

1786

Na temelju članka 81. Ustava Republike Hrvatske i članka 46. i 70. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU ČLANICE I IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se članica Odbora za unutarnju politiku i nacionalnu sigurnost Hrvatskoga sabora MILANKA OPAČIĆ.

II.

Za člana Odbora za unutarnju politiku i nacionalnu sigurnost Hrvatskoga sabora bira se JOŠKO KLISOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/32

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju i izboru člana Odbora za ljudska prava i prava nacionalnih manjina Hrvatskoga sabora

HRVATSKI SABOR

1787

Na temelju članka 81. Ustava Republike Hrvatske i članka 46. i 80. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU I IZBORU ČLANA ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Razrješuje se član Odbora za ljudska prava i prava nacionalnih manjina Hrvatskoga sabora BOJAN GLAVAŠEVIĆ.

II.

Za člana Odbora za ljudska prava i prava nacionalnih manjina Hrvatskoga sabora bira se ARSEN BAUK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/35

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju potpredsjednice i izboru potpredsjednika i razrješenju člana i izboru članice Odbora za obitelj, mlade i sport Hrvatskoga sabora

HRVATSKI SABOR

1788

Na temelju članka 81. Ustava Republike Hrvatske i članka 46. i 88. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU POTPREDSJEDNICE I IZBORU POTPREDSJEDNIKA I RAZRJEŠENJU ČLANA I IZBORU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se potpredsjednica Odbora za obitelj, mlade i sport Hrvatskoga sabora MARIJA PUH.

II.

Za potpredsjednika Odbora za obitelj, mlade i sport Hrvatskoga sabora bira se STJEPAN ČURAJ.

III.

Razrješuje se član Odbora za obitelj, mlade i sport Hrvatskoga sabora MATO ČIČAK.

IV.

Za članicu Odbora za obitelj, mlade i sport Hrvatskoga sabora bira se MARIJA PUH.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/33

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju i izboru predsjednika i razrješenju i izboru članova Odbora za zaštitu okoliša i prirode Hrvatskoga sabora

HRVATSKI SABOR

1789

Na temelju članka 81. Ustava Republike Hrvatske i članka 46. i 96. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU I IZBORU PREDSJEDNIKA I RAZRJEŠENJU I IZBORU ČLANOVA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Razrješuje se s danom 1. studenoga 2018. predsjednik Odbora za zaštitu okoliša i prirode Hrvatskoga sabora MIHAEL ZMAJLOVIĆ.

II.

Za predsjednika Odbora za zaštitu okoliša i prirode Hrvatskoga sabora s danom 1. studenoga 2018. bira se IVAN VILIBOR SINČIĆ.

III.

Razrješuju se članovi Odbora za zaštitu okoliša i prirode Hrvatskoga sabora:

IVAN VILIBOR SINČIĆ, s danom 1. studenoga 2018.

DRAŽEN BARIŠIĆ.

IV.

Za članove Odbora za zaštitu okoliša i prirode Hrvatskoga sabora biraju se:

MIHAEL ZMAJLOVIĆ, s danom 1. studenoga 2018.

MILORAD BATINIĆ.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/29

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju i izboru članova Odbora za obrazovanje, znanost i kulturu Hrvatskoga sabora

HRVATSKI SABOR

1790

Na temelju članka 81. Ustava Republike Hrvatske i članka 46. i 98. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU I IZBORU ČLANOVA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuju se članovi Odbora za obrazovanje, znanost i kulturu Hrvatskoga sabora:

dr. sc. GORAN DODIG

BOJAN GLAVAŠEVIĆ

MARIJA PUH.

II.

Za članove Odbora za obrazovanje, znanost i kulturu Hrvatskoga sabora biraju se:

SUNČANA GLAVAK

MARIJA ALFIREV

STJEPAN ČURAJ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/31

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju i izboru člana Odbora za poljoprivredu Hrvatskoga sabora

HRVATSKI SABOR

1791

Na temelju članka 81. Ustava Republike Hrvatske i članka 46. i 100. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU I IZBORU ČLANA ODBORA ZA POLJOPRIVREDU HRVATSKOGA SABORA

I.

Razrješuje se član Odbora za poljoprivredu Hrvatskoga sabora dr. sc. DAMIR TOMIĆ.

II.

Za člana Odbora za poljoprivredu Hrvatskoga sabora bira se ALEN PRELEC.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/36

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju i izboru predsjednika Odbora za ravnopravnost spolova Hrvatskoga sabora

HRVATSKI SABOR

1792

Na temelju članka 81. Ustava Republike Hrvatske i članka 46. i 113. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU I IZBORU PREDSJEDNIKA ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se predsjednik Odbora za ravnopravnost spolova Hrvatskoga sabora IVAN VILIBOR SINČIĆ.

II.

Za predsjednika Odbora za ravnopravnost spolova Hrvatskoga sabora bira se MIHAEL ZMAJLOVIĆ.

III.

Ova Odluka objavit će se u »Narodnim novinama«, a stupa na snagu 1. studenoga 2018.

Klasa: 021-13/18-03/28

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju člana Odbora za zdravstvo i socijalnu politiku Hrvatskoga sabora

HRVATSKI SABOR

1793

Na temelju članka 81. Ustava Republike Hrvatske i članka 86. Poslovnika Hrvatskoga sabora, Hrvatski sabor na sjednici 12. listopada 2018. donio je

ODLUKU

O RAZRJEŠENJU ČLANA ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Razrješuje se član Odbora za zdravstvo i socijalnu politiku Hrvatskoga sabora TRPIMIR GOLUŽA.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/31

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 92/2018 (17.10.2018.), Odluka o razrješenju člana i imenovanju članice Državnog povjerenstva za procjenu štete od elementarnih nepogoda

HRVATSKI SABOR

1794

Na temelju članka 81. Ustava Republike Hrvatske i članka 27. i 38. Zakona o zaštiti od elementarnih nepogoda (»Narodne novine«, br. 73/97. i 174/04.) Hrvatski sabor na sjednici 12. listopada 2018. donio je

ODLUKU

O RAZRJEŠENJU ČLANA I IMENOVANJU ČLANICE DRŽAVNOG POVJERENSTVA ZA PROCJENU ŠTETE OD ELEMENTARNIH NEPOGODA

I.

Razrješuje se član Državnog povjerenstva za procjenu štete od elementarnih nepogoda MILJENKO RAKIĆ.

II.

Za članicu Državnog povjerenstva za procjenu štete od elementarnih nepogoda imenuje se SANJA KRNIĆ BASTAĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/35

Zagreb, 12. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 93/2018 (19.10.2018.), Rješenje Zavoda za unapređivanje zaštite na radu klasa: UP/I-115-01/18-01/07, urbroj: 425-02/2-18-2 od 21. ožujka 2018.

Zavod za unapređivanje zaštite na radu

1813

Na zahtjev društva ZAŠTITA INSPECT d.o.o. iz Šibenika, Grebaštička 5, OIB: 96403712988, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

ZAŠTITA INSPECT d.o.o. iz Šibenika, Grebaštička 5, OIB: 96403712988, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Peran Branka, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/07

Urbroj: 425-02/2-18-2

Zagreb, 21. ožujka 2018.

Ravnatelj
 Vitomir Begović, v. r.
### NN 93/2018 (19.10.2018.), Indeks potrošačkih cijena u rujnu 2018.

Državni zavod za statistiku

1810

Državni zavod za statistiku objavljuje

INDEKS

POTROŠAČKIH CIJENA U RUJNU 2018.

Indeks potrošačkih cijena u rujnu 2018. u odnosu na kolovoz 2018. iznosi 100,8.

Klasa: 957-04/18-01/1

Urbroj: 555-09-05-18-20

Zagreb, 16. listopada 2018.

Ravnatelj
 Marko Krištof, v. r.
### NN 93/2018 (19.10.2018.), Odluka o pomilovanjima po molbama osuđenih osoba

PREDSJEDNICA REPUBLIKE HRVATSKE

1804

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03), i Rješenja Ustavnog suda Republike Hrvatske broj: U-I-957/2007, U-I-2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA
 OSUĐENIH OSOBA

I.

Daje se prijevremena rehabilitacija

IVICA BAKOVIĆ, sin Duje, rođen 14. 12. 1980. godine u Sinju,

– za izrečenu kaznu zatvora u trajanju od 5 mjeseci, uvjetno na 1 godinu i novčanu kaznu od 30 dnevnih iznosa, što ukupno iznosi 2.499,90 kuna, zbog kaznenog djela nedozvoljene igre na sreću iz čl. 237. st. 1. KZ/11 – daje se prijevremena rehabilitacija.

ĐANI BARHANOVIĆ, sin Filipa, rođen 9. 4. 1975. godine u Supetru,

– za izrečenu novčanu kaznu od 30 dnevnih iznosa, što iznosi 5.500,00 kuna, zbog kaznenog djela nedozvoljene igre na sreću iz čl. 237. st. 1. KZ/11 – daje se prijevremena rehabilitacija.

EDDIE GUBIĆ, sin Ante, rođen 9. 10. 1990. godine u Novoj Gradiški,

– za izrečenu novčanu kaznu od 30 dnevnih iznosa, što iznosi 5.625,00 kuna, zbog kaznenog djela izazivanja prometne nesreće u cestovnom prometu iz čl. 227. st. 1. i 2. KZ/11 – daje se prijevremena rehabilitacija.

II.

Ova Odluka stupa na snagu danom donošenja.

Klasa: 703-04/18-01/01
 Urbroj: 71-06-04/4-18-01
 Zagreb, 3. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 93/2018 (19.10.2018.), Rješenje o razrješenju člana Upravnog vijeća Hrvatskog registra brodova

Vlada Republike Hrvatske

1805

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavaka 2. i 8. Zakona o Hrvatskom registru brodova (»Narodne novine«, br. 81/96 i 76/13), Vlada Republike Hrvatske je na sjednici održanoj 17. listopada 2018. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG REGISTRA BRODOVA

Razrješuje se JOŠKO NIKOLIĆ dužnosti člana Upravnog vijeća Hrvatskog registra brodova.

Klasa: 080-02/18-02/97
 Urbroj: 50301-15/07-18-02
 Zagreb, 17. listopada 2018.

Predsjednik
 mr. sc. Andrej Plenković, v. r.
### NN 93/2018 (19.10.2018.), Rješenje o imenovanju člana Upravnog vijeća Hrvatskog registra brodova

VLADA REPUBLIKE HRVATSKE

1806

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. stavka 2. Zakona o Hrvatskom registru brodova (»Narodne novine«, br. 81/96 i 76/13), Vlada Republike Hrvatske je na sjednici održanoj 17. listopada 2018. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG REGISTRA BRODOVA

Imenuje se SINIŠA ORLIĆ članom Upravnog vijeća Hrvatskog registra brodova.

Klasa: 080-02/18-01/157
 Urbroj: 50301-15/07-18-02
 Zagreb, 17. listopada 2018.

Predsjednik
 mr. sc. Andrej Plenković, v. r.
### NN 93/2018 (19.10.2018.), Rješenje o razrješenju ovlaštenog predstavnika Republike Hrvatske u Zajedničkom odboru za sukcesiju diplomatsko-konzularne imovine bivše SFRJ

VLADA REPUBLIKE HRVATSKE

1807

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. Aneksa B Ugovora o pitanjima sukcesije (»Narodne novine – Međunarodni ugovori«, broj 2/04), Vlada Republike Hrvatske je na sjednici održanoj 17. listopada 2018. godine donijela

RJEŠENJE

O RAZRJEŠENJU OVLAŠTENOG PREDSTAVNIKA REPUBLIKE HRVATSKE U ZAJEDNIČKOM ODBORU ZA SUKCESIJU ­DIPLOMATSKO-KONZULARNE IMOVINE
 BIVŠE SFRJ

Razrješuje se mr. sc. AMIR MUHAREMI dužnosti ovlaštenog predstavnika Republike Hrvatske u Zajedničkom odboru za sukcesiju diplomatsko-konzularne imovine bivše SFRJ, radi odlaska na novu dužnost.

Klasa: 080-02/18-02/96
 Urbroj: 50301-15/07-18-02
 Zagreb, 17. listopada 2018.

Predsjednik
 mr. sc. Andrej Plenković, v. r.
### NN 93/2018 (19.10.2018.), Rješenje o imenovanju ovlaštenog predstavnika Republike Hrvatske u Zajedničkom odboru za sukcesiju diplomatsko-konzularne imovine bivše SFRJ

VLADA REPUBLIKE HRVATSKE

1808

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 5. Aneksa B Ugovora o pitanjima sukcesije (»Narodne novine – Međunarodni ugovori«, broj 2/04), Vlada Republike Hrvatske je na sjednici održanoj 17. listopada 2018. godine donijela

RJEŠENJE

O IMENOVANJU OVLAŠTENOG PREDSTAVNIKA REPUBLIKE HRVATSKE U ZAJEDNIČKOM ODBORU ZA SUKCESIJU ­DIPLOMATSKO-KONZULARNE IMOVINE
 BIVŠE SFRJ

Imenuje se PETAR UZORINAC ovlaštenim predstavnikom Republike Hrvatske u Zajedničkom odboru za sukcesiju diplomat-
 sko-konzularne imovine bivše SFRJ.

Klasa: 080-02/18-01/156
 Urbroj: 50301-15/07-18-02
 Zagreb, 17. listopada 2018.

Predsjednik
 mr. sc. Andrej Plenković, v. r.
### NN 94/2018 (24.10.2018.), Odluka Ministarstva znanosti i obrazovanja, klasa: 602-01/16-03/00226, urbroj: 533-04-18-0069 od 28. rujna 2018.

Ministarstvo znanosti i obrazovanja

1828

Na temelju članka 7. stavka 3. podstavka 2. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14), ministrica znanosti i obrazovanja donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu na dva meni obroka dnevno, korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Virovitici.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište u gradu Orahovici te općinama: Crnac, Čačinci, Čađavica, Gradina, Mikleuš, Nova Bukovica, Sopje, Voćin i Zdenci.

III.

Ova odluka objavljuje se u »Narodnim novinama« i stupa na snagu 1. studenoga 2018. godine.

IV.

Danom stupanja na snagu ove odluke prestaje važiti Odluka klasa: 602-01/16-03/00226, urbroj: 533-20-17-0012 od 13. rujna 2017. godine.

Klasa: 602-01/16-03/00226
 Urbroj: 533-04-18-0069
 Zagreb, 28. rujna 2018.

Ministrica
 prof. dr. sc. Blaženka Divjak, v. r.
### NN 94/2018 (24.10.2018.), Odluka Ministarstva znanosti i obrazovanja, klasa: 602-01/16-03/00226, urbroj. 533-04-18-0070 od 28. rujna 2018.

MINISTARSTVO ZNANOSTI I OBRAZOVANJA

1829

Na temelju članka 7. stavka 3. podstavka 2. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14), ministrica znanosti i obrazovanja donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu na dva meni obroka dnevno, korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Orahovici.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište u gradu Virovitici te općinama Crnac, Čačinci, Čađavica, Gradina, Mikleuš, Nova Bukovica, Sopje, Voćin i Zdenci.

III.

Ova odluka objavljuje se u »Narodnim novinama« i stupa na snagu 1. studenoga 2018. godine.

Klasa: 602-01/16-03/00226

Urbroj: 533-04-18-0070

Zagreb, 28. rujna 2018.

Ministrica
 prof. dr. sc. Blaženka Divjak, v. r.
### NN 94/2018 (24.10.2018.), Odluka o izmjenama i dopunama Odluke o lokalnim porezima Općine Popovac

Općina Popovac

1832

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 20. stavka 1. i članka 42. Zakona o lokalnim porezima (»Narodne novine« broj 115/16), te članka 31. Statuta Općine Popovac (»Službeni glasnik« broj 2/09 i 1/13), Općinsko vijeće Općine Popovac na sjednici održanoj 8. lipnja 2018. donosi

ODLUKU

O IZMJENAMA I DOPUNAMA ODLUKE O LOKALNIM POREZIMA OPĆINE POPOVAC

Članak 1.

U Odluci o lokalnim porezima Općine Popovac (»Službeni glasnik Općine Popovac« br. 3/18) članak 15. briše se.

Dosadašnji članci 16., 17., 18. i 19. postaju članci 15., 16., 17. i 18.

Članak 2.

Ostale odredbe ostaju neizmijenjene.

Članak 3.

Ova Odluka stupa na snagu osmog dana od dana objave u »Službenom glasniku Općine Popovac«.

Klasa: 410-01/18-01/01
 Urbroj: 2100/08-01/18-02
 Popovac, 8. lipnja 2018.

Predsjednik Općinskog vijeća
 Martin Ivišić, v. r.
### NN 94/2018 (24.10.2018.), Rješenje Zavoda za unapređivanje zaštite na radu klasa: UP/I-115-01/15-01/75, urbroj: 425-02/8-18-15 od 15. listopada 2018.

Zavod za unapređivanje zaštite na radu

1833

Na zahtjev EUROSTANDARD d.o.o. iz Zagreba, Mesnička 13, OIB: 42381716876, na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

EUROSTANDARD d.o.o. iz Zagreba, Mesnička 13, OIB: 42381716876, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

5.1. ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda klasa: UP/I-115-01/15-01/75, urbroj: 425-01/1-15-3 od 23. lipnja 2015. godine, te Rješenje klasa: UP/I-115-01/15-01/75, urbroj: 425-01/1-18-8 od 20. srpnja 2018.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/75
 Urbroj: 425-02/8-18-15
 Zagreb, 15. listopada 2018.

Ravnatelj
 Vitomir Begović, v. r.
### NN 94/2018 (24.10.2018.), Pravilnik o načinu vođenja registra zajedničkih pašnjaka u vlasništvu Republike Hrvatske

MINISTARSTVO POLJOPRIVREDE

1826

Na temelju članka 55. stavka 3. Zakona o poljoprivrednom zemljištu (»Narodne novine«, broj 20/18) ministar poljoprivrede donosi

PRAVILNIK

O NAČINU VOĐENJA REGISTRA ZAJEDNIČKIH PAŠNJAKA U VLASNIŠTVU REPUBLIKE HRVATSKE

Članak 1.

Ovim Pravilnikom propisuju se sadržaj i način vođenja registra zajedničkih pašnjaka u vlasništvu Republike Hrvatske (u daljnjem tekstu: Registar), koji vodi Ministarstvo poljoprivrede.

Članak 2.

U Registar se upisuju podaci, sukladno Programima raspolaganja poljoprivrednim zemljištem u vlasništvu Republike Hrvatske koje donose jedinice lokalne samouprave za svoje područje, o proizvodno-tehnološkim cjelinama poljoprivrednog zemljišta u vlasništvu Republike Hrvatske koje su u naravi pašnjak, livada, sjenokoša i neplodno zemljište namijenjeno zajedničkoj ispaši stoke i peradi.

Članak 3.

U Registar se upisuju sljedeći podaci o zajedničkom pašnjaku:

– jedinica regionalne samouprave,

– jedinica lokalne samouprave,

– katastarska općina,

– katastarska čestica (broj, kultura, površina),

– broj z.k. uloška,

– broj posjedovnog lista,

– sveukupna površina zajedničkog pašnjaka,

– stvarno stanje katastarske kulture – što u naravi predstavlja (pašnjak, livada, sjenokoša i neplodno zemljište),

– napomena (minski sumnjivo područje, zapušteno ili obraslo višegodišnjim raslinjem, obuhvaćeno ekološkom mrežom).

Članak 4.

Registar se vodi u elektroničkom obliku.

Članak 5.

Podaci iz Registra su javni.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/30

Urbroj: 525-07/0362-18-7

Zagreb, 2. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur, v. r.
### NN 94/2018 (24.10.2018.), Pravilnik o načinu vođenja registra ribnjaka u vlasništvu Republike Hrvatske

MINISTARSTVO POLJOPRIVREDE

1827

Na temelju članka 51. stavka 4. Zakona o poljoprivrednom zemljištu (»Narodne novine«, broj 20/18) ministar poljoprivrede donosi

PRAVILNIK

O NAČINU VOĐENJA REGISTRA RIBNJAKA U VLASNIŠTVU REPUBLIKE HRVATSKE

Članak 1.

Ovim Pravilnikom propisuje se način vođenja registra ribnjaka u vlasništvu Republike Hrvatske (u daljnjem tekstu: Registar), koji vodi Ministarstvo poljoprivrede.

Članak 2.

U Registar se upisuju podaci o ribnjacima, kao proizvodno-
 -tehnološkim cjelinama poljoprivrednog zemljišta u vlasništvu Republike Hrvatske koje je namijenjeno uzgoju riba i drugih vodenih organizama.

Članak 3.

U Registar se upisuju sljedeći podaci o ribnjaku:

– jedinica regionalne samouprave,

– jedinica lokalne samouprave,

– katastarska općina,

– katastarska čestica (broj, katastarska kultura, površina),

– broj z.k. uloška,

– broj posjedovnog lista,

– sveukupna površina ribnjaka,

– tip ribnjaka (toplovodni(šaranski)/hladnokrvni/(pastrvski)

– status korištenja (zakup/dugogodišnji zakup/privremeno korištenje/bez posjednika)

– podaci o ugovoru (Klasa, Urbroj, zakupnik, datum sklapanja, početak i istek ugovora, promjene-dodaci ugovoru)

– ekološka mreža (da/ne)

– napomena (naznaka ukoliko se radi o ribnjaku koji je djelom u državnom i dijelom u privatnom vlasništvu).

Članak 4.

Registar se vodi u elektroničkom obliku.

Članak 5.

Podaci iz Registra su javni.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/34

Urbroj: 525-07/0362-18-7

Zagreb, 2. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur, v. r.
### NN 94/2018 (24.10.2018.), Pravilnik o postupku javnog nadmetanja kod prodaje poljoprivrednog zemljišta u vlasništvu Republike Hrvatske izravnom pogodbom

Ministarstvo poljoprivrede

1825

Na temelju članka72. stavak 9. Zakona o poljoprivrednom zemljištu (»Narodne novine«, broj 20/18) ministar poljoprivrede donosi

PRAVILNIK

O POSTUPKU JAVNOG NADMETANJA KOD PRODAJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE IZRAVNOM POGODBOM

Članak 1.

Ovim Pravilnikom propisuje se postupak javnog nadmetanja za utvrđivanje najpovoljnijeg ponuditelja kod prodaje poljoprivrednog zemljišta u vlasništvu Republike Hrvatske izravnom pogodbom (u daljnjem tekstu: prodaje).

Članak 2.

Postupak javnog nadmetanja za utvrđivanje najpovoljnijeg ponuditelja kod prodaje provodi se ako je više osoba podnijelo zahtjev za kupnju izravnom pogodbom istog poljoprivrednog zemljišta.

Članak 3.

Javno nadmetanje organizira i provodi Ministarstvo poljoprivrede (u daljnjem tekstu: Ministarstvo).

Članak 4.

Ministarstvo dostavlja sudionicima iz članka 2. ovoga Pravilnika poziv za dostavu ponude na javnom nadmetanju.

(2) Poziv za dostavu ponude na javnom nadmetanju sadrži:

– Klasu obavijesti o zaprimljenom zahtjevu za kupnju izravnom pogodbom nekretnine koja je predmet javnog nadmetanja,

– procijenjenu vrijednost nekretnine koja je predmet javnog nadmetanja,

– kriterij za izbor najpovoljnijeg ponuditelja na javnom nadmetanju iz članka 7. ovoga Pravilnika,

– rok za dostavu ponude,

– naznaku da se ponuda dostavlja preporučeno poštom Ministarstvu,

– napomenu da će se nedostavljanje ponude na javno nadmetanje smatrati odustajanjem od ponude,

– mjesto i vrijeme javnog otvaranja ponuda.

Članak 5.

Ponuda na javnom nadmetanju sadrži:

– podatke o sjedištu pravne osobe te ime, prezime i adresu za fizičke osobe, OIB za fizičke i OIB i MB za pravne osobe,

– klasu obavijesti o zaprimljenom zahtjevu i podatke o nekretnini koja je predmet javnog nadmetanja (k.o.i k.č.br.),

– iznos cijene koja se nudi na javnom nadmetanju.

Članak 6.

Početna cijena na javnom nadmetanju je najviša ponuđena cijena za nekretninu koja je predmet javnog nadmetanja

Članak 7.

(1) Najpovoljniji ponuditelj na javnom nadmetanju je ponuditelj za kojeg Ministarstvo utvrdi da je ponudio najvišu cijenu na javnom nadmetanju.

(2) Ako dva ponuditelja ponude jednaku cijenu na javnom nadmetanju, najpovoljnijim ponuditeljem smatrat će se ponuditelj čija je ponuda na javnom nadmetanju ranije zaprimljena.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/32
 Urbroj: 525-07/0362-18-7
 Zagreb, 2. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur, v. r.
### NN 94/2018 (24.10.2018.), Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

Državnoodvjetničko vijeće

1830

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15), na 66. sjednici Državnoodvjetničkog vijeća održanoj 9. listopada 2018., jednoglasno

je odlučilo

I. Za zamjenicu Glavnog državnog odvjetnika Republike Hrvatske u Državnom odvjetništvu Republike Hrvatske imenuje se: SANJA DUMBOVIĆ GAJIĆ, zamjenica županijskog državnog odvjetnika u Županijskom državnom odvjetništvu u Velikoj Gorici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-30/2018-9
 Zagreb, 9. listopada 2018.

Predsjednica
 Državnoodvjetničkog vijeća
 Snježana Frković, v. r.
### NN 94/2018 (24.10.2018.), Odluka o imenovanju općinske državne odvjetnice u Općinskom državnom odvjetništvu u Gospiću

DRŽAVNOODVJETNIČKO VIJEĆE

1831

ODLUKA

Državnoodvjetničko vijeće na temelju članka 152. u vezi s člankom 94. stavkom 3. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 66. sjednici održanoj 9. listopada 2018.

odlučilo je

I. VERA MAGDIĆ-BIŽANOVIĆ, zamjenica općinskog državnog odvjetnika u Općinskom državnom odvjetništvu u Gospiću, imenuje se za općinsku državnu odvjetnicu u Općinskom državnom odvjetništvu u Gospiću, na vrijeme od četiri godine.

II. Imenovana općinska državna odvjetnica dužan je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-13/18

Zagreb, 9. listopada 2018.

Predsjednica
 Državnoodvjetničkog vijeća
 Snježana Frković, v. r.
### NN 94/2018 (24.10.2018.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2016. godinu

HRVATSKI SABOR

1823

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 19. listopada 2018. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2016. GODINU

Potvrđuju se Godišnji financijski izvještaji Hrvatske banke za obnovu i razvitak za 2016. godinu.

Klasa: 021-12/18-09/39

Zagreb, 19. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 94/2018 (24.10.2018.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2017. godinu

HRVATSKI SABOR

1824

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 19. listopada 2018. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2017. GODINU

Potvrđuju se Godišnji financijski izvještaji Hrvatske banke za obnovu i razvitak za 2017. godinu.

Klasa: 021-12/18-09/40

Zagreb, 19. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.